Acchianari e scinniri scali dî tribbunali

Acchianari e scinniri scali dî tribbunali eni na sprissioni ca si usa pi diri ca na cosa arrisurta diffìcili di fari o ca fà pèrdiri assai tempu, p'asèmpiu quannu s'hann'a spurigghiari ducumenti e unu è custringiutu a  fari cudi, addumannari e jiri pedi pedi a furriàri pi nu munzieddu d'uffici dâ pùbbrica amministrazzioni.
O, a secunna di cui  o di chi si sta parrannu, si cci pò rifiriri macari a quarchidunu ca s'hà passatu ntâ sò vita na pocu di tempu 'n càrciri.
Sta sprissioni di sòlitu si dici cu suffirenza picchì signìfica pèrdiri tempu appressu ê camurrìi, oppuru ca s'hà avutu guai cu la liggi.

Asèmpiu d'usu
Ma tu lu sai quantu tempu mi cci vosi p'aviri lu passaportu? Nn'appi acchianari e scìnniri scali di Tribbunali ca tu mancu t'û mmàggini!

Stu cristianu secunn'a mia è unu ca nun m'â cunta giusta: nn'hà acchianatu e scinnutu scali di Tribunali ntâ sò vita !

Catigurìa:Sprissioni siciliani